JohanHeinsen/ENO huggingface dataset:
Aalborgs Stifts Adresseavis, 1820-06-12
Den forrige Franske Premierminister Hertug Decates er syg og daarlig, man siger, af Guulsot. Kongen skal have erklæret ganske bestemt, at han aldrig meere skal komme ind i Ministeriet igien, som da just heller ikke kan være nogen synderlig behagelig Post i Frankrig i denne Tid, ihvorvel der dog ere Mange, som af alle Kræfter, tragte og stræbe derefter. Hvilke listige Veie man betiener sig af i Frankrig for at bringe Smædeskrifter mod Regeringen for Publikums Øine, derom vidner følgende nylig i Paris opdagede Begivenhed. J lang Tid var der paa Stadens Gadehiørner opslaaet slige Sedler, uden at man var istand til at opdage, hvorledes og af hvem de bleve paaklistrede, endskiøndt saadant skeete ved høilys Dag. Som ved Hexerie vare de satte fast paa Muren. Endelig greb man Gierningsmanden. Det var en gammel Mand, med en Perspectivkasse paa Ryggen; som om han vilde hvile sig, vendte han Ryggen imod Muren med Kassen paa de Afvisstene som staae paa Gadens Hiørner. Men inde i Kassen sad et Barn, og bag til var en Klap som kunde aabnes. Medens Kassen hvilede klistrede Barnet giennem den hemmelig aabnede Klap en Seddel paa Muren, hvorpaa Manden stedse passede det Øieblik, da Jngen gik om Hiørnet, for at fortsætte sin Vei; og saaledes sad da Seddelen paa Muren, uden at Nogen kunde begribe, hvorledes den var kommen der.
Aalborgs Stifts Adresseavis, 1820-06-12
Blandt saameget andet ugrundet Sladder og Plat, som den ene Avis saa jevnligen uden mindste Prøvelse tager ud af den anden, hører ogsaa hvad der nylig fortaltes i næsten alle Blade til den Spanske Nations Berømmelse, at Napoleone Buonaparte, dengang Keiser i Frankrig, skal have sagt, at det var ham ikke muligt iblandt Spaniolerne at finde nogen eneste Person, der vilde være Spion for ham. En saa aabenlys Urimelighed kunde aldrig komme ud fra en slig Mands Mund, thi Enhver, der blot har den løseligste Overfladekunskal om den Spanske Uafhængighedskrig, veed hvorlunde hele Landet vrimlede af Spioner. J denne Anledning kan det være passende at anføre hvad en af de Franske Krigsfanger Spansk Oberste, Don Lorenzo Timenes, som befriedes af Guerillachefen Don Francis Espoz y Mina og har udgivet i 1812 en Characterskildring over denne mærkelige Helt, deri fortælles om Minas Maade at behandle dem: "Denne overordentlige Mand - siger Bi menes - har fundet Midler til paa en ret pæn Maade at blive af med alle Franske Spioner uden at aflive dem. Naarsomhelst nogen af hans Folk har bragt ham nogen Saadanne, afklæder han den splitternøgne for at see om de have nogen Papirer, Planer eller Tegninger, og dersom han finder noget af denne Art, kalder han strax paa en Soldat af sin Livvagt, og siger til ham: "Tag denne Karl - han er en Spion - hug hans høire Øre af ham. Soldaten, som har havt temmelig god Øvelse i dette Arbeide, trækker sin Kaarde og forretter Operationen saa kiønt som en ordentlig Chirurg. Naar han er færdig med denne Operation, giør han et Brændejern gloende og stempler ham paa Panden Ordene Viva Mina, hvilket Mærke Manden beholder sin hele Levetid, og man har forsikkret mig om, at de, som have udstaaet denne Operation, skamme sig saaledes for at komme iblandt Folk, at de ere fundne enkelte imellem Biergene virkeligen sultede ihiel."
Aalborgs Stifts Adresseavis, 1820-06-12
Ved Nederrhinen har tildraget sig følgende: GrevVestphal, en Søn af forrige Borgereve Fredberg, opholdt sig i Bonn, hvor han havde en liden Søn i den ofsentlige Skoleanstalt, som sad der ved Siden af en borgerlig Dreng, og fik Appetit til et lækkert Smørrebrød, som Drengen trak frem. Villig deelte denne med ham; men da han ved det andet Stykkes Fremkomst igientog samme Ønske, svarede hiin: "du er ogsaa ret en sulten Greve. Junkeren fandt dette Udtryk anstødeligt og fortalte Faderen det, der klagede for Lærerne, og da disse afviiste Klagen, fik han Drengen lokket ind til sig, og afpryglede ham i Junkerens Paasyn. Drengens Fader lagde nu Sag an imod Greven, og denne er dømt til 3 Maaneders Fængselsstraf og at bøde 200 Fr. samt betale Processens Omkostninger. Det besynderlige derved er, at Præsidenten i Retten hedder Gellert; een af Dommerne Schiller; den anden Hufeland; alle 3 Navne af Tysklands berømteste Lærde.
Aalborgs Stifts Adresseavis, 1820-06-12
Det er vel intet Nyt at see latterlige Avertissementer, men følgende som findes i Adresse-Avisen fra Barbadoes er dog især comisk: "Richard & Jacob Nurse tillade sig ærbødigst at tilkiendegive deres Velyndere og Venner at de have ladet forfærdige en Liigvogn til disses Accomodation, og ville være dem meget taknemmelige, ifald deres Velyndere ret ofte og flittigen ville beære dem med deres Søgning.
Aalborgs Stifts Adresseavis, 1820-06-12
Til Weisenhuset i Darmstadt er indsendt en Gave med Begiæring at takke Gud, "som har oplyst den spanske Nation saaledes, at den har erhvervet sig Frihed uden Blodsudgydelse og med Agtelse for Kongens Majestæt, hvorpaa den endnu er det eneste Exempel i Verdenshistorien."
Aalborgs Stifts Adresseavis, 1820-06-12
Af 18 Personer, der vare anklagede som Louvels, Hertugen af Berrys Morders, Medskyldige, har Pairs retten nu aldeles frikiendt 7, sat 6 andre paa fri Fod, fordi der manglede Beviser imod dem, og henviist de øvrige 5, for andre Forbrydelsers Skyld, til vedkommende Retter. Louvel derimod er sat i Anklagestand, og hans Proces fastsat at skulle begynde den 5te Juni Til hans Defensor er Advokatten Hr. Archambault beskikket.
Aalborgs Stifts Adresseavis, 1820-06-12
Dødsfald. Den 25de Mai døde i Stockholm en af Sverrigs meget fortiente Mænd, Grev af Ruuth, Rigsherre, Storkors og Commander af alle kongelige Ordener i Sverrig, forhen Statholder i Pommern &c., i sit 74 Aar. Han udmærkede sig ved en brændende Fædrenelandskiærlighed og en utrættelig Virksomhed. Landvæsen, Biergvæsen, Fabrikvæsen og overhovedet alle Grene af Nationalindustrien nyde Frugterne af hans afladelige Stræben for deres Vel og deres Forbedring. Men fremfor Alt har han sat sig et Minde i Steenkuls grubernes Fremme ved Høganæs i Skaane. Forhen som Finantsminister, i sine sidste Aar som Adelens Repræsentant, ledede han Regeringens og Stændernes Gang med Viisdom og Erfarenhed. Fyrretyve Børn og Børnebørn begræde hans Død.
Aalborgs Stifts Adresseavis, 1820-06-12
Indenlandske Efterretninger. Etatsraad og Landsoverrets-Assessor Jørgensen, Viborg har givet et ædelt Beviis paa sin Velvillie for den Bye, hvor han tilforn har været Byefoged, ved, uden Hensyn til Erstatning for Tryknings Omkostningerne, at skiænke hele Jndtægten af sin Topografie over Faaborg til Skolevæsenet sammesteds, med Bestemmelse, at den maatte blive anvendt til Jndkiøb af saadanne Bøger, som findes passende at uddele til Belønning for de af Borger skolens Børn, der udmærke sig ved Flid og Sædelighed.
Aalborgs Stifts Adresseavis, 1820-06-12
J et Kiøbenhavnsk Blad giøres meget Væsen af at en Flensborger Skipper, som havde faaet en Fragt i Middelhavet til Tripolis, har derfra ført et Parti Frugt til Kiøbenhavn.
Aalborgs Stifts Adresseavis, 1820-06-12
Viborger Samler af 5te Junii, anfører som en Sieldenhed, at man maatte den 30te Mai slaae Vikker og Havre i et Jndelukke i Viborg, fordi de vare gaaede Leie. De bleve saaede for 8 Uger siden. Under Mottoet: "Giver Keiseren det som Keiserens er og Gud det som Guds er, har Mariboe-Avisen følgende lidet trøstelige Efterretning: "J denne Tid har 4 Toldofficiantere fra det Kgl. Generaltoldkammer i Kiøbenhavn efterseet Merkurs Sønner her i Stiftet i Sømmene. J Nykiøbing paa Falster fandt en betydelig Konfiskation Sted hos en isralitisk Borger, der tilforn har havt det Uheld, at en betydelig Pengesum blev ham frastiaalen udenfor Skillingskroen i Siellands. J Maribo derimod fandt ikkun en ubetydelig Konfiskation Sted, hos en christelig Borger."
Aalborgs Stifts Adresseavis, 1820-06-12
Aalborg den 12te Junii. Ved den i Løverdags af Violoncellisten Hr. Funck givne Concert, vandt denne udmærkede Tonekonstner ganske samtlige Tistedeværendes uddeelte og uafbrudte bifald, hvorfor han sikkert ikke heller vil mangle talrigt Besøg, naar han endnu eengang skiænker Musikkens Yndere i Aalborg Nydelsen af en saadan Concert.
Aalborgs Stifts Adresseavis, 1820-06-12
Bekiendtgiørelser. Min inderlig elskede, eiegode og retskafne Mand, Christian Due, gik i sin Alders 46de Aar, denne Dags Morgen, efter nogle Dages Sygdom, ved en roelig Död, tilGud, Hvilket for mig saa ubeskrivelig tange Tab, dybt nedböiet, bekiendtgiøres for fraværende Slægt og Venner. Aalborg den 10de Juni 1820. Mariane Arffmanns, sal. Dues.
Aalborgs Stifts Adresseavis, 1820-06-12
At jeg vedbliver at fortsætte Professionen efter min afgangne Mand, Borger, Guld- og Sölvarbeider, Christian Due, giver jeg mig herved den ære at bekiendtgjöre for mine ærede Venner og Velyndere, med Forsikkring om godt og forsvarligt Arbeide af ethvert Slags, mueligst billigste Priser, samt i alle Henseender en redelig og retskaffen Behandling. Aalborg den 12te Juni 1820. Mariane Arffmanne, sal. Dues.
Aalborgs Stifts Adresseavis, 1820-06-12
Til en Avis, der udkommer i Morgen (Tirsdag) modtages Avertissementer til Kl. 11, samme Dags Formiddag.
Aalborgs Stifts Adresseavis, 1820-06-12
Concert. Onsdagen den 14de Juni om Aftenen Kl. 7 har Undertegnede den Ære, i Compagnihusets Sal, ved godhedsfuld Understøttelse af adskillige Dilettantere, at give en Vocal-& Instrumental-Concert, hvis Jndhold er følgende: 1ste Deel. Nye Symphonie af Krommer.
Aalborgs Stifts Adresseavis, 1820-06-12
Violin=Concert af Rode, spilles af Undertegnede. Variationer for Gitar, spilles af Undertegnede. 2den Deel. Variationer for Violin af Rode, spilles af Undertegnede. Ronde af Krommer. Variationer for Gitar med Accompagnement at fuld Orchester, af Undertegnede. Sange for 4 Mandstemmer, af C. Call.
Aalborgs Stifts Adresseavis, 1820-06-12
De som ville beære mig med deres Besøg, behager at henvende dem om Adgangsbilletter a 1 Rbd. Stykket, til mit Logie hos Hr. Giæstgiver Brünes, samt ved Indgangen som aabnes Kl. 6. Aalborg den 10de Juni 1820. Lemming, Kongl. Kammermusikus.
Aalborgs Stifts Adresseavis, 1820-06-12
Aalborg Stifts og Amts offentlige Bibliothek er i denne Uge aabent hver Dag fra Kl. 11 ½ til 1. Opgangen er i Hospitalet i Porten. Aalborg den 11te Juni 1820. Directionen.
Aalborgs Stifts Adresseavis, 1820-06-12
Ifølge Skoleforordningens 645, ville Vedkommende, som have besluttet til næste Efteraar at indsætte Börn i Aalborg Cathedralskole, behage inden denne Maaneds Ende at giøre den befalede Anmeldelse, som angiver Barnets Navn, Fodselsaar og Födested, har Forældres Navn og Stand, den Underviisning han hidtil har nydt og hans Fremgang ved samme. Anmeldelsen, som modtages af Undertegnede, maa ledsages af Döbe- og Koppeattest. Aalborg, den 11te Juni 1820. Tauber, Skolens Rector.
Aalborgs Stifts Adresseavis, 1820-06-12
Det bekiendtgiøres herved til alle Vedkommendes Efterretning, at hver den som haver Noget i førstkommende Juni Omslags Termin at afgiøre med Dødsboerne efter afgangne Hr. Cancellieraad Gleerup til Wang, og afgangne Proprietair Jens Gleerup til Rødsleth, hidrørende fra opsagte Kapitaler, Rentepenge, Regninger eller noget des- lige, ville behage desangaaende at henvende dem til mig Undertegnede, som modtager, qvitterer og udbetaler bemeldte Anliggender. Aalborg den 31te Mai 1820. Poul Møller.
Aalborgs Stifts Adresseavis, 1820-06-12
Hos Undertegnede kan bekommes fine hvide moderne Straahatte, med og uden Pynt, samt hvide og sorte Jtalienske Hatte, ligeledes med og uden Pynt, hvide Fier vasket og kruset, sorte at opfarve og kruse, gamle Straahatte omsyet og farvet sorte, eller hvide efter Behag. A. C. Mørch. Da jeg har bragt i Erfaring, at nogle tiltager sig Rettighed til at losse eller lade ved den saakaldte Borups-Broe, uden derom at indhente den fornödne Tilladelse af mig, som Broens Eier. Saa bringes atter i Erindring, at de som om sker at afbenytte ovenmeldte Broe og Balværk, som er beliggende tæt vesten for Frisenborg, til Fartöiers, Baades eller Kaages Lodning eller Ladning, ville behagelig henvende dem til Undertegnede, Broens nuværende Eier, for at afhandle det Fornödne. Niels S. Mørch. Hos Niels S. Mørch, som boer paa Nytorv i Hr. Consul N. C. Raschs forhen eiende Gaard, kan daglig bekommes alle Slags Specerie-, Farve- og Maler-Vare, Sukker, Caffe, Theebohe, Cango, söde og bittre Mandler, Rosiner. Corender, Svedsker, Sago, Riis, Potaske, Stivelse, hvid og grön Sæbe, Hör, Hörblaar, Hamp, Jern, Jerngryder, Haarstaal, Brunsvigsk Humle, Linolie, Steenkul, Tiære, St. Croix Rom, Korn-Brændeviin, m. m. m., til saa billige Priser som muligt.
Aalborgs Stifts Adresseavis, 1820-06-12
En stor Træ Krambod kan bekommes tilkjøbs til billig Priis. Liebhaberne behage at henvende dem i Boutiqven i Slotsgaden lige overfor Hr. Kiellerup.
Aalborgs Stifts Adresseavis, 1820-06-12
God Øllædike i Ankere og Potteviis faaes i Hielmerstald No. 492, for 12 s. Potten.
Aalborgs Stifts Adresseavis, 1820-06-12
Da Adskillige have fundet for godt at spadsere og nedtræde Græsset paa den mig af Byen i leiehavende Parcelle Østergravens Age; og da Enhver kan giøre Fordring paa Befrielse for Overløb paa sin Eiendom, saa advares Enhver der overløber, betræder, brækker eller skiærer Piil, at de fraholde sig sligt, da de ellers selv maa tilskrive sig Følgerne af Hegningsforordningens Bydende. Aalborg den 12te Juni 1820. Anning Fick.
Aalborgs Stifts Adresseavis, 1820-06-12
Walløe Saltværks Drift, der formedelst indtrufne Omstændigheder i flere Maaneder har været standset, vil nu paabegyndes. Tilvirkningen af Saltet forventes saa betydelig, at der giøres Regning paa enhver kan blive forsynet med hvad som forlanges af den Artikel, hvis Godhed og Priser Jnteressentskabet stræber at tilveiebringe saaledes, at Kiøbernes Tilfredshed tør haabes. Da Henrich Hjorth, som boer paa Walløe, vil paa Værks-Eiernes Vegne levere Salt, samt modtager Betaling derfor, ligesom han beførger Annammelsen af de til Værket udfordrende Materialier og disses Betaling.
Aalborgs Stifts Adresseavis, 1820-06-12
Paa Hansted Forstrand her i Amtet er for kort Tid siden løs af Havet inddreven 4re Foustager med Tælle, som ere mærkede Ex. Öst. Eieren af disse indkaldes herved subpoena præclusi & perpetui silentii, at melde sig inden den i Loven foreskrevne Tid, for at ligitimere Eiendomsret til fornævnte Foustager. Thisted Amthuus den 2den Marts 1820. Faye.
Aalborgs Stifts Adresseavis, 1820-06-12
Almanaker for Aaret 1821 faaes fra nu af heftet a 100 12 Rbd. Contant hos Rottbøll Sadolin, Boghandler og Bogbinder.
Aalborgs Stifts Adresseavis, 1820-06-12
Skipper Anders Hansen Staarup, har anlagt paa Kiøbenhavn, medtager Fragtgods og Passagerer; man behager at henvende sig til Skipperen, for Tiden beliggende i Nyhavn.
Aalborgs Stifts Adresseavis, 1820-06-12
Da Undertegnede i Overeensstemmelse med det høikongelige danske Cancellies Resolution af 20de f. M., skal fremdeles vedblive at behandle og tilendebringe Kiøbmand Frantz Holms Opbudsboe her i Byen, saa bekiendtgiøres herved, at en Samling i dette Boe er berammet at holdes i mit, Prokurator Brixes, Huus, Torsdagen den 22de denne Maaned, om Eftermiddagen Kl. 4 Slet, hvortil alle Boets Vedkommende indkaldes at møde. Aalborg den 8de Juni 1820. Jens Brix. Jens S. Herskind. B. Leias, Mekanikus og Optikus fra Altona der af flere offentlige Blade er fordeelagtigen bekiendt at Anbefalinger i Optik og Mekanik, og nylig, formedelst en almeennyttig Afhandling over Briller, hvori bliver beviist, hvor høist skadelig en upassende Brille er for Øiet, og særdeles de saakaldte Fabrikbriller; denne Afhandling vil endnu være i frisk Erindring hos Kiendere og Liebhabere, ved hvilken Leilighed jeg ikke kan undlade at giøre det respective Publikum opmærksom paa Hr. Hofraad Sømmering! fortræffelige Skrift: over det menneskelige Øie, hvori godtgiøres: at en Brille, som skal yde den dertil Trængende den behørige Hielp, ikke kan være noget blot Fabrikat; men maa meget mere være et Konstværk af en dygtig Optiker, da han i Forveien udmaaler ethvert Øies Seekraft, med en af ham forfærdiget mathematisk Øienmaaler, hvorved allene ethvert Øies Svagheder forsigtigen kan forebygges, hvis Aarsag ogsaa Enhver kan være forvisset om, ikke at erholde andre Briller, end de der just ere passende for hans Øine.
Aalborgs Stifts Adresseavis, 1820-06-12
Tillige anbefaler han sig med forskiellige smagfulde Kikerter, eller Telescoper. Et Microscop, der forstørrer 30000 Gange Microscopia composita og Microscopia solara, hvilke forstørre fra 10 til 100000 Gange. Ogsaa korte og lange Perspectiver, som have dobbelte Objectiv=Glas, der brække Solstraalerne. Camera obecura som i det Smaae præsenterer alle Gienstande. Brand- og Huulspeile, hvorved man kan giøre mange Experimenter ved Solen. Conen og Priis mata. Forskjellige Laterne magica, som presenterer smaae Figurer, malede paa Glas, i Legemsstørrelse paa Væggen Ligeledes forfærdiger jeg Barometrer, der ere indrettede til at have med paa Reiser; Higrometerer; Thermometrer, Alcoholometrer; Øl, Ædike-, Melke- og Brændeviins vægter eller Prøver; Talerør for Tunghørige; Store Bolons, som trækker i 6 Miles Fierne; Octanter; Sexdanter; optiske Jldmaschiner. Alle ovennævnte Sager og Instrumenter, blive ogsaa paa det promteste og for billigste Priser af mig reparerede. Mit Logie er hos Hr. Giestgiver Brünes.
Aalborgs Stifts Adresseavis, 1820-06-12
For meget billig Betaling kunne voxne Jomfruer og Børn erholde Underviisning:
Aalborgs Stifts Adresseavis, 1820-06-12
J Fransk, Brodering og Tambourin, Strikning, Linnedsyening, Tegning, Skrivning, Regning, Geographie, Naturhistorie, dansk Læsning og Tysk Naar de herpaa Reflecterende behageligst vilde aflægge Billet paa Addresse-Contoiret mærket N.
Aalborgs Stifts Adresseavis, 1820-06-12
Proclama. Arvingerne efter afdøde Contoirbetient Peter Gabriel Lind af Thisted, som forrige Aar druknede i Liimfjorden, indkaldes herved, med 6 og 12 Ugers Varsel, at melde sig hos undertegnede Skifteforvalter og iagttage deres Tar under Skiftet. Med samme Varsel indkaldes Boets Creditorer at anmelde og bevise deres Fordringer, og dets Debitorer at betale hvad de til Boet maatte være skyldige. Thisted den 4de Mai 1820. Lützhøft
Aalborgs Stifts Adresseavis, 1820-06-12
Da forrige Told- og Consumtionsbetient Frederich Eskild Dokkedahl i Thisted, ved Døden er afgaaet, saa indkaldes herved hans Arvinger med 6 og 12 Uger, Varsel at melde sig for underskrevne Skifteforvalter og ligitimere deres Arveret; ligesom Boets Creditorer indfaldes med samme Varsel at anmelde og bevise deres Fordringer, og dets Debitorer at betale deres Skyld. At Boets Forfatning er høist maadelig tiener Vedkommende til Efterretning. Thisted den 4de Mai 1820. Lützhøft.
Aalborgs Stifts Adresseavis, 1820-06-12
Da Christen Andersen Brøgger i Waldsted, i Sleth-Herred og Aalborg Amt, har opgivet sit Boe, under Skifterettens Behandling til sine Creditorers Afbetaling: saa indkaldes herved enhver, som maatte have nogen Fordring i dette Boe, med 6 a 12 Ugers Varsel at fremkomme og bevise deres Fordringer, for mig som Skifteforvalter. Til Creditorernes behagelige Efterretning tilkiendegives, at en Skiftesamling er berammet at foretages i Opbudsboet, Fredagen den 7de Julii førstkommende, om Eftermiddagen Kl. 3 slet. Løgstøer den 8de Junii 1820. J. Scharling.
Aalborgs Stifts Adresseavis, 1820-06-12
Ved Proclama som foranstaltes læst for vedkommende Retter, ere Arvinger saavelsom Credi- og Debitorer efter afgangne Mad. Bruun, og forhen afdøde Mand, Andreas Bruun i Hals, indkaldte til at melde sig for undertegnede Stifteforvalter i Boet, Arvingerne for at ligitimere deres Arveret, Creditorerne deres Krav og Debitorerne for at betale deres Skyld, hvilket herved til Enhvert behagelige Efterretning bekiendtgiøres. N. Sundbye den 8de Juni 1820. Spies.
Aalborgs Stifts Adresseavis, 1820-06-12
Auctioner. Fredagen den 7de Julii førstkommende, om Formiddagen Kl. 11 slet, bliver Christen Andersen Brøggers Gaard i Waldsted, i Sebber Sogn, Sleth=Herred og Aalborg Amt, med tilliggende Hartkorn 1 Tdr. 3 Skpr. 3 Fdkr. 1/5 Alb., samt en Parcel af Waarholm, af Hartkorn 1 Skp., ved en eeneste Auction, om nogenledes antagelige Bud skeer bortsolgt. Til bemeldte Gaard er Privilegium paa Vertshuushold og kan bruges Sildfiskerie; thi vilde de Lysthavende sig til bemeldte Tid og Sted behagelig indfinde, da Conditionerne paa Auctionsstedet skal blive bekiendtgjorte. Løgstøer den 9de Junii 1820. J. Scharling.
Aalborgs Stifts Adresseavis, 1820-06-12
Efter Vedkommende Domhavers Begiæring bliver, over en Deel Enken Maren Haugaards Fallitboe i Giøttrup tilhørende Obligationer, afholdet offentlig Auction til absolut Bortsælgelse paa Tingstedet i Fierritzlev, Løverdagen den 17de Juni førstkommende, om Middagen Kl. 12, nemlig: 1) En af Christen Nielsen paa Giøttruphede, den 15de Juni 1808 udstædt og den 9de Juli s. A. i Retten læste Obligation til Beløb i Sølv 80 Rbd. 2) En af Niels Jespersen i Manstrup, den 11te December 1809 udstædt og den 20de Januar i Retten læste Obligation til Beløb i Sølv 100 Rbd. 3) Een af Christen Bach i Øslev, den 13de Juni 1809 udstædt og den 20de Januari 18101 Retten læste Obligation til Beløb i Sølv 150 Rbd. 4) En af Niels Jensen Haubroe i Øslev, den 5te Juli 1813 udstædt og den 13de Juli s. A. 6 Retten læste Obligation til Beløb i Sølv 100 Rbd. 5) Een af Christen Svendsen i Huusbye, den 16de Januari 1815 udstædt og den 17de Juni s.A. i Retten læste Obligation til Beløb i Sedler 200 Rbd. 6) Een af Niels Christensen Hjortetahls Giøttrup, den 3die August 1818 udstædt og den 5te September f. A. i Retten læste Obligation til Beløb i Sedler og Tegn 832 Rbd. 1 Mk. samme Tid agtes bortsolgt bemeldte Boe tilhørende en Deel uvis Gield. Thi anmodes Liebhavere at møde bemeldte Dag, Tid og Sted, hvor Conditionerne vorde bekiendtgjorte. Kiettrup den 26de Mai 1820. J. C. Hansen.
Aalborgs Stifts Adresseavis, 1820-06-13
Spanien. For saameget muligt at formindske den kongelige SkatsUdgifter, har Hans Majestæt forordnet at sætte Stændernes Decret i Kraft, hvorefter intet Embede maa indbringe mere end 40000 Realer og Aaret, med Undtagelse af Statssecretærernes Poster, ligeledes undtages Ministre ved udenlandske Hoffer, Krigsbefalingsmænd tillands og tilvands, Generalcaptainer og Governører i faste Pladser. Desuden skal der ifølge en Forordning af 1817 afkortes 4 Procent af enhver Lønning og enhver Pension paa mere end 12000 Realer.
Aalborgs Stifts Adresseavis, 1820-06-13
Uagtet Statsraadet har gjort sig al Umage med at ville hindre Jesuiternes Uddrivelse, har sligt dog ikke været at drive igiennem, men det er nu fuldt og fast besluttet, at de skulle ud af Landet.
Aalborgs Stifts Adresseavis, 1820-06-13
En nylig født Datter af Helten Quiroga har i Daaben faaet Navnene Victoria Salvadora Constancia.
Aalborgs Stifts Adresseavis, 1820-06-13
Følgende Bekiendtgiørelse fra den Spanske Viceconsul i Hamborg Don Jose Tiburcio de Vivanen har fornemmelig Jnteresse for den handlende Verden. H. Katholske Majestæt har behaget at befale, at Salt fra Værkerne la Mata, Torrevieja og Ybiza, almindeligen bekiendt ved sammes Righoldighed og skiønne Qualitet, herefter skal sælges for 50 Realer Vellon for en Modin til 24 Fanegas, istedetfor at samme hidtil har kostet 60 Realer 8 Maravedis, fremdeles at enhver Captain, for hvert hundrede Fanegas, som han indlader til Udførsel, erholder 6 Fanegas af samme Salt i Gratification, dog under den Betingelse, at intet af samme Salt, det være under hvilket somhelst Paaskud, igien maa sælges inden Riget, da, ifald saadant skulle skee, Captainen med Skib og alt Tilbehør skal være de Straffe underkastet, som ere satte for denne foranstaltnings Overtrædelse.